برزیل ین ریو گراند دو نورت ایالتین‌دکی حبس‌خانادا ساخلانیلان محکوم‌لاردان 91ی قازدیق‌لاری تونل‌دن قاچدی.
پارنامیریم ایالت جبس‌خانا یؤنه‌تیمی، سحر ساعاتلاریندا محکوم‌لارین قاچدیغینی آنلایینجا اطرافدا گوونلیگین تامین ائدیلمه‌سی اوچون پلیس‌دن دستک ایسته‌دی.
پلیس‌لرین حبس‌خانا اطرافیندا گوونلیگی ساغلاماسییلا بؤلگه‌ده گزن 8 محکوم توتولدو.
محکوم‌لارین کیملیک تثبیتینی چتینلشدیرمک اوچون گئییم‌لرینی دییشدیردیگینی بیلدیرن یئتکی‌لی‌لر، ان آز ایکی اتومبیل و بیر موتورسیکلت ایله محکوم‌لارین قاچماسینا کؤمک ائدیلدیگینی قید ائتدی.
ایالت عدالت و وطنداش‌لیق مودورلوگو، پارنامیریم ایالت حبس‌خانادا بو ایل گرچکلشن ایکینجی قاچیش حادثه‌سی سونراسی محکوم‌لارین قاچماسینا ایچری‌دن کؤمک ائدیلیب ائدیلمه‌دیگینین بیلینمه‌سی اوچون سوروشدورما باشلاتدی.
حبس‌خانا‌دان 7 ژانویه ده گرچکلشن ایلک قاچیشدا 14 محکوم دیش دوواردا آچدیق‌لاری بیر دلیک‌دن قاچمیشدی.
خبس‌خانا‌داکی محکوم‌لارین قاچیشینی آسانلاشدیردیغین‌دان شبهه‌لنیلن بیر پلیس مامورو وظیفه‌دن آلینمیشدی.
توتومو 436 نفر اولان ایالت حبس‌خاناسیندا ایلین ایکینجی قاچیشیندان اؤنجه 589 محکوم وار ایدی.
